
Informatīvā ziņojuma projekts (turpmāk  - ziņojuma projekts) izstrādāts, pamatojoties uz Ministru kabineta 2023.gada 13.janvāra sēdē protokollēmuma (prot. Nr.2 1.§) 12.punktā doto uzdevumu: "12. Lai risinātu jautājumu par papildu nepieciešamajiem valsts budžeta līdzekļiem sabiedriskā transporta pakalpojumu sniedzēju zaudējumu segšanai, Satiksmes ministrijai sagatavot un iesniegt izskatīšanai Ministru kabinetā priekšlikumu par veicamajiem pasākumiem kompensācijas apjoma samazināšanai." 
Tieslietu ministrijas vērtējumā ziņojuma projekts neatspoguļo konkrētu Satiksmes ministrijas priekšlikumu, jo satur vairākus iespējamos pasākumus, taču neviens no tiem netiek atzīts par piemērotāko izvirzīto mērķu sasniegšanai, kā arī nav paredzēti turpmākie uzdevumi. Šāds ziņojuma projekts nerada skaidrību par sabiedriskā transporta politikas attīstību un plānotajiem pasākumiem tās īstenošanā. Aicinām precizēt ziņojuma projektu ar konkrētiem priekšlikumiem par īstenojamiem pasākumiem Ministru kabineta noteiktā mērķa sasniegšanai.

Lūdzam ziņojuma projektā ietvert pilnu regulas "Regula Nr.1370/2002" nosaukumu un datumu (skatīt 10.lappusi).

